benzo
Store norske leksikon,Biologi,Vitenskapsgrener i biologien,Botanikk,Begreper i botanikken
Benzo er en harpiks som blir dannet ved inntørking av saft fra sårede stammer av Styrax-arter. Det er trær som vokser vilt eller dyrkes i Thailand, på Sumatra og Java. Man skjelner mellom to handelssorter:
1) Siambenzo stammer fra Styrax tonkinense og opptrer som gule til brune sammenhengende stykker, med vaniljelignende lukt. Siambenzo inneholder benzosyre og brukes til fremstilling av benzofett, som er svinefett behandlet med benzo, og til benzodråper, som er en løsning av benzo i alkohol.2) Sumatrabenzo av Styrax benzoin er en billigere vare som inneholder benzosyre og kanelsyre. Benzo brukes som legemiddel, til parfymer og i røkelse. Les mer i Store norske leksikon botanikk